section_heading: Stadion
paragraph_text: U prvom periodu vidjelo se jako malo akcije i prilika. Tek par isključenja i tučnjavu Dana Carcilla i Shawna Thorntona. Šakački duel završio je naravno bez pravog pobjednika. Drugi period je na samom otvaranju donio pogodak. Danny Syvret je na dodavanje Hartnella i Cartera izabrao dobar trenutak za svoj prvi NHL pogodak karijere i Flyersi su tako poveli. Zaslugu za gol Flyersa možemo dati i Bostonovu golmanu Timu Thomasu. U akciji koje je prethodila golu, Scott Hartnell je srušio Thomasa u golmanskom prostoru. Tim, ljutit zbog rušenja i nesuđenja kazne, odlučio je uzeti stvar u svoje ruke. Gura Hartnella (u leđa s palicom) ispred svog golmanskog prostora. Usporedno s guranjem Hartnella mladi Syvret upućuje udarac na gol koji Thomas zaokupljen Hartnellom nije ni vidio. Nakon primljenog gola Thomas se vrlo brzo pribrao i zaustavio dvije kontre Flyersa (Asham i Giroux).